**ДОГОВОР ЗА ПРОДАЖБА НА СТОЯЩА ДЪРВЕСИНА НА КОРЕН**

**№ ПО-01-……….../………………2017 г.**

Днес, ………………………2017 г., в с. Струмяни, на основание чл. 35, ал. 1 от Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти (НУРВИДГТ) и на основание Решение № РД-07-…………/………………2017 г. на Директора на ТП „ДГС Струмяни” за класиране на участниците в търг с явно наддаване за продажба на стояща дървесина на корен, се сключи настоящият договор между:

1. **Териториално Поделение „Държавно горско стопанство Струмяни” към „Югозападно държавно предприятие” ДП**, ЕИК: 2016275060092, седалище и адрес на управление: с. Струмяни, пл. 7-ми април № 3, представлявано от инж. Росен Асенов Янев, в качеството му на Директор и Емилия Бойчева Младенова, в качеството й на главен счетоводител, наричано за краткост **ПРОДАВАЧ**, от една страна, и

2. **„…………………………………………………”**, ЕИК: ………………….…………………., седалище и адрес на управление: ……………………………..............................................., представлявано от ……………………………………………., в качеството му на ……………………………, наричано за краткост **КУПУВАЧ**, от друга страна.

Страните се споразумяха за следното:

1. **предмет на договора.**
   1. Продавачът се задължава да прехвърли на Купувача собствеността върху дървесината, от Обект **№ 1701**, включващ отдели/подотдели: **329** **„в”, 329** **„б”**, землище на с. Илинденци, общ. Струмяни, а Купувачът се задължава да заплати предложената от него цена и да отсече и транспортира дървесината.
2. **ценА, начин на плащане И ПРЕМИНАВАНЕ НА СОБСТВЕНОСТТА.**
   1. Общата цената на дървесината е в размер на **................................. лева** (словом:……………….) без ДДС.
   2. Освен цената на дървесината, Купувачът ще заплаща и издадените електронни превозни билети по т. 5.4., с единична цена: **1,25 лева** (един лев и двадесет и пет стотинки) без ДДС.
   3. Цената на дървесината е определена по добити количества, сортименти и цени, определени пропорционално на съотношението между достигнатата на процедурата и началната цена на обекта, както следва:

|  |  |  |  |  |
| --- | --- | --- | --- | --- |
| Категории дървесина, сортименти по БДС | Дървесен вид | Количество в куб.м. | Начална цена в лв./куб.м. | Обща стойност на обекта в лева без ДДС |
| **Иглолистни** | **-** | **1 278** | **-** | **-** |
| **Едра** | **-** | **883** | **-** | **-** |
| В т. ч. Трупи Іа клас | бб | 0 |  |  |
| В т. ч. Трупи Іа клас | чб | 0 |  |  |
| В т. ч. Трупи І клас | бб | 394 |  |  |
| В т. ч. Трупи І клас | чб | 22 |  |  |
| В т. ч. Трупи ІІ клас | бб | 452 |  |  |
| В т. ч. Трупи ІІ клас | чб | 15 |  |  |
| **Средна** | **-** | **155** | **-** | **-** |
| В т. ч. Трупи ІІІ клас | бб | 69 |  |  |
| В т. ч. Трупи ІІІ клас | чб | 2 |  |  |
| В т. ч. Обли греди | бб | 61 |  |  |
| В т. ч. Обли греди | чб | 1 |  |  |
| В т. ч. Техн. д-на | бб, чб | 22 |  |  |
| **Дребна** | **-** | **5** | **-** | **-** |
| В т. ч. Ритловици | бб, чб | 1 |  |  |
| В т. ч. Техн. д-на | бб, чб | 4 |  |  |
| **Дърва** | **-** | **235** | **-** | **-** |
| В т. ч. ОЗМ | бб, чб | 114 |  |  |
| В т. ч. Дърва за огрев | бб, чб | 121 |  |  |
| **Общо за обекта:** | **-** | **1 278** | **-** |  |

* 1. Дървесината се предава на Купувача при следните условия:
     1. Насажденията, включени в обектите се предават на Купувача с издаването на позволително за сеч и извоз и изготвяне на предавателно-приемателен протокол, който се утвърждава от Продавача или от упълномощено от него длъжностно лице. Позволителното за сеч и извоз и протокола се изготвят от Продавача и подписват и от лице, вписано в регистъра по чл. 235 от ЗГ и имащо трудов договор с Купувача.
     2. Сечта започва минимум 3 (три) дни след предаване на насажденията. Купувачът отсича предварително маркираната дървесина, след което я извозва до временен склад на насаждението.
     3. Преди транспортиране на дървесината от временен склад, същата се измерва и маркира с контролна горска марка и с пластмасови пластини от определено за целта длъжностно лице на Продавача, по начин, определен с Наредба № 1 от 30.01.2012 г. за контрола и опазването на горските територии.
     4. Лицето по т. 5.3. издава електронен превозен билет, по определен образец на основание § 37, ал. 1 от ПЗР на ЗГ във вр. с чл. 211 от ЗГ и Заповед № 514/19.04.2011 г. на директора на ИАГ.
     5. В електронните превозните билети се посочва точното количество и сортименти на добитата и предстояща да се транспортира дървесина, отдел и подотдел от които е добита, наименованието на купувача, номер на билета и електронния терминал и др. След разпечатването им от устройството, в тях ръчно се вписват четливо със син химикал от лицето по т. 5.3. следните данни: номер на контролната горска марка, краен пункт на транспортирането, регистрационен номер и километраж на превозното средство, име на превозвача. Отпечатват се в три екземпляра, първият от които е със защитна лента и се дава на лицето, превозващо дървесината, вторият екземпляр - „копие 1” се отчита в счетоводството на горското стопанство, а третият екземпляр - „копие 2” е за собственика на имота, от който е добита дървесината, като срока на съхранение е 3 години съгласно Закона за счетоводството. Така издадените електронни превозни билети се подписват от превозвача и от издалото билета служебно лице.
     6. На основание количествата и сортиментите дървесина, посочени в превозните билети Продавачът издава фактури, които подлежат на заплащане от страна на купувача.
  2. Цената се заплаща при следните условия:
     1. Авансова вноска в размер на …………… (словом:…………) лева се заплаща при подписването на Договора.
     2. След транспортирането на количество дървесина на стойност, равна на авансовата вноска, плащането се извършва на авансови вноски в размер, определен от Купувача. Продавачът ще издава електронни превозни билети, до размера на внесените от Купувача вноски, след представяне на документ, удостоверяващ извършено плащане.
  3. При възникване на обективна необходимост от отсичане и извозване на допълнително количество дървесина, същата се отсича и извозва от Купувача след маркиране и изготвяне на необходимата документация и се придобива от Купувача след заплащане на договорената по настоящия договор цена. Обективната необходимост се доказва със съставен за целта протокол.
  4. В случаите, когато от обекта бъде добит сортимент, който не е предвиден по спецификация Купувачът заплаща количеството по цени, определени с Ценоразпис за продажба на стояща дървесина на корен, утвърден по съответния ред.
  5. Фактурирането на дървесината ще се извършва по сортименти.
  6. Плащането на цената се извършва по банковата сметката на ТП „ДГС Струмяни”:

IBAN: **BG03IABG76481050598700**, BIC код: **IABGBGSF**.

Банка: „Интернешънъл Асет Банк” АД.

1. **СРОК НА ДОГОВОРА.**
   1. Крайният срок за сеч и крайният срок за извоз до временен склад по насаждения, включени в обекта е 21.12.2017 г.
   2. Крайният срок за освидетелстване на всички сечища в обекта е 21.12.2017 г.
   3. Крайният срок за транспортиране на отсечената дървесина е 31.12.2017 г. След изтичане на този срок, отсечената дървесина на сечища или временен склад, не транспортирана с превозен билет, остава в разпореждане на ТП „ДГС Струмяни”.
   4. Крайният срок на договора е **31.12.2017 г.**
2. **ПРАВА И ЗАДЪЛЖЕНИЯ НА ПРОДАВАЧА.**
   1. Продавачът има право да:
      1. Осъществява текущ контрол по изпълнението на договора, без да възпрепятства Купувача за спазването на технологичните изисквания и правомерното извършване на дейностите, като дава задължителни указания и препоръки на Купувача при констатирани пропуски по изпълнение на възложената работа в писмена форма.
      2. Издава разпореждания за временно спиране или цялостно прекратяване на дейностите, свързани с ползването на стояща дървесина на корен, без да дължи обезщетение за пропуснати ползи и неустойки за нанесени вреди, в следните случаи:

Нарушения на Закона за горите (ЗГ) или свързаните с него подзаконови нормативни актове.

Неспазване изискванията на действащите стандарти за качество на дървесината (БДС/ЕN).

Неспазване на изискванията на Закона за здравословни и безопасни условия на труд (ЗЗБУТ).

Неспазване на противопожарните и др. изисквания.

Форсмажорни обстоятелства по смисъла на § 1, т. 23 от допълнителните разпоредби на Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти (ДВ, бр. 96 от 2011 г.) (НУРВИДГТ).

* + 1. Спре временно изпълнението на договора по време на брачния период на определени със ЗЛОД видове дивеч в насаждения от обекта.
    2. Спре временно извоза на дървесина от насажденията до временните складове и транспортирането й при лоши метеорологични условия, преовлажнени почви, както и при форсмажорни обстоятелства, с оглед опазване и предотвратяване на повреди на горските пътища.
    3. Инициира с писмена покана приемането на добитата от Купувача дървесина при налични количества дървесина на временен склад.
    4. Поиска от Купувача за негова сметка да осъществи изпълнението на определените в договора технологични и качествени показатели при констатирани отклонения.
    5. Предложи на Купувача допълнително споразумение за продажба на стояща дървесина на корен на допълнително инвентаризирани количества дървесина в насажденията, предмет на договора, при наличие на обективни причини, удостоверени от компетентни органи, налагащи промяна във вида или интензивността на сечта. В този случай се запазват договорените единични цени по асортименти/категории дървесина за съответното насаждение.
  1. Продавачът е длъжен да:
     1. Предаде на Купувача или оправомощено от него лице и в присъствието на регистрирания му лесовъд по чл. 235 от ЗГ маркирани за сеч и с положени на терена граници (съгласно Наредба № 8 от 2011 г. за сечите в горите) насажденията, включени в обекта. Предаването на насажденията се извършва с подписването на двустранен предавателно-приемателен протокол в срок до 10 дни, в съответствие с определения график за изпълнение и не по-малко от 3 (три) работни дни преди началото на изпълнение на договора. При изразено желание от страна на Купувача, Продавачът предава всички насаждения, включени в обекта, в 10-дневен срок от постъпване на искането.
     2. Предаде позволителните за сеч и утвърдени технологични планове за всички насаждения, включени в обекта, едновременно с подписване на предавателно-приемателните протоколи по т. 16.1.
     3. Осигури на Купувача проходимост на горските пътища в държавните горски територии, осигуряваща достъп до насажденията и временните складове, включени в обекта.
     4. Следи за правилното извеждане на сечта и извоза на дървесината, съгласно утвърдения технологичен план, правилното й разкройване по асортименти, съгласно БДС/ЕN като и за недопускане на повреди по стоящия дървостой, уплътняване на влажни и меки почви, повреди и ерозия на извозните просеки и пътища.
     5. Осигури свой представител за приемане и предаване на действително добитото и налично на временен склад количество дървесина в 3 (три)-дневен срок след отправена от Купувача писмена покана или не по-малко от веднъж месечно, за което се подписва двустранен предавателно-приемателен протокол.
     6. Прехвърли на Купувача собствеността върху реално добита на временен склад дървесина след подписване на предавателно-приемателен протокол и след нейното заплащане.
     7. Издава на Купувача превозни билети за дървесината, описана в предавателно-приемателните протоколи по т. 16.6 до размера на внесените авансови вноски.
     8. Разглежда и утвърждава при установена необходимост предложените от Купувача изменения в технологичните планове за добив на дървесина от насажденията, включени в обекта.
     9. Уведоми Купувача писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.
     10. Освидетелства сечищата в определения срок, като отбелязва и констатираните пропуски и нарушения при изпълнение на горскостопанските дейности в обекта.
     11. Удължи срока на договора, в случай, че е наложил временно спиране на дейността на основание т. 15.2.5., 15.3. и 15.4. с времето, за което е наложено преустановяване на дейността.

1. **ПРАВА И ЗАДЪЛЖЕНИЯ НА КУПУВАЧА.**
   1. Купувачът има право да:
      1. Получи необходимото съдействие за изпълнение на договора (предаване на насажденията, включени в обекта, получаване на позволителните за сеч, подписване на приемателно-предавателни протоколи и технологични планове).
      2. Заменя посочените подизпълнители, ако е посочил, че ще ползва такива, за осъществяване на дейността в обекта, при условие, че новите подизпълнители отговарят на изискванията, определени в процедурата.
      3. Поиска от Продавача сечта в насажденията, предмет на договора, да бъде временно спряна, в случай, че техническото изпълнение при маркирането на дърветата за сеч не съответства на изискванията на чл. 50, ал. 2 и 3 от Наредба № 8 от 2011 г. за сечите в горите, до отстраняването на несъответствията.
      4. Заяви писмено промяна на одобрените от Продавача технологични планове за добив на дървесина от насажденията, включени в обекта.
      5. Получи превозни билети за транспортиране на предадената му дървесина, до размера на внесените авансови вноски.
      6. Получи достъп за товарене на предадената на временен склад дървесина, след подадена заявка до Продавача.
   2. Купувачът e длъжен да:
      1. Осигури присъствието на служителя си, регистриран за упражняване на частна лесовъдска практика, в следните случаи:

За подписване от негова страна на предавателно-приемателните протоколи за предаване на насажденията.

За получаване на позволителните за сеч и на технологичните планове за добив на дървесина в тях в 10-дневен срок преди началото на изпълнението на договора в съответствие с определения график по т. 18.14. и не по-малко от 3 (три) работни дни преди започване на сечта.

При извършване на проверки от компетентни органи, след уведомяване за предстоящи такива.

При освидетелстване на сечищата и съставянето на протоколи за това.

* + 1. Създаде необходимата организация и осигури съответното техническо оборудване за извършване на възложеното по договора, съгласно декларираното при проведената процедура.
    2. Почисти сечищата по указания в позволителните за сеч начини и в определените в тях срокове.
    3. Отправи писмена покана до Продавача минимум веднъж месечно за приемане и предаване на действително добитото и налично на временен склад количество дървесина.
    4. Присъства лично или да осигури свой упълномощен представител за предаване и приемане на трайните горски пътища и добитата на временен склад дървесина, за което се изготвя и подписва двустранен приемателно-предавателен протокол.
    5. Отсича само определените за сеч дървета по цялата площ от насажденията в обекта, съгласно одобрения технологичен план за конкретното насаждение, като не оставя неотсечени маркирани дървета.
    6. Направи за своя сметка предвидените в технологичния план извозни пътища, в случаите, в които Продавачът не е предвидил средства за това.
    7. Поддържа за своя сметка извозните пътища в насажденията от обекта, след съгласуване на мероприятията с Продавача, както и да опазва горските пътища в съответствие с разпоредбите на Наредба № 4 от 2013 г. за защита на горските територии срещу ерозия и порои и строеж на укрепителни съоръжения (ДВ, бр. 21 от 2013 г.) и други нормативни актове, като за целта спазва следните изисквания:

Да спазва изискванията на технологичните планове и указанията на Продавача по изпълнение на договора за недопускане на уплътняване на влажни и меки почви, повреда и ерозия на извозните просеки и пътища.

При продължително влошени атмосферни условия - завишена влажност, да преустановяват изпълнението на горскостопанската дейност, включително след предписания на служители на ДГС „Струмяни“, както и при други предпоставки, които допринасят за допускане на повреди от ерозия и уплътняване на почвите.

Да транспортира дървесината по горски и автомобилни пътища, водещи до общинската и републиканската пътна мрежа по начин, който не уврежда горските и полските пътища, като не преминава през земеделски територии, независимо от начина им на трайно ползване.

Да съхранява и опазва хидротехническите съоръжения и всички подземни и надземни съоръжения, намиращи се в и в близост до насажденията, включени в обекта.

* + 1. Разкройва най-рационално добитата дървесина, с цел получаване на максимален обем ценни асортименти по действащите стандарти за качество на дървесината (БДС/ЕN).
    2. Не допуска нараняване на стоящия дървостой и да опазва подраста по време на извършване на дейността по добив и извоз на дървесината.
    3. Спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица.
    4. Не възпрепятства контрола по изпълнение на договора и предоставя на Продавача информация, необходима за осъществяването му.
    5. Не предоставя на трети лица изпълнението на договора.
    6. Изпълнява договора по тримесечия и минимални количества, както следва:

|  |  |  |  |  |  |
| --- | --- | --- | --- | --- | --- |
| Количества и стойност на заплатената и транспортирана дървесина по тримесечия за **2017** г. м3 | | | | | |
| Тримесечие | Подотдел | I | II | III | IV до 21.12.17г. |
| Количество, м3 | 329 „в”, 329 „б” | 50 | 350 | 578 | 300 |

* + 1. При обективна невъзможност за изпълнение на договореното по т. 18.14. количество дървесина поради форсмажорни обстоятелства по смисъла на § 1, т. 23 от допълнителните разпоредби на Наредбата, водещи до невъзможност за работа в насажденията, Купувачът е длъжен да уведоми Продавача писмено в 3-дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.
    2. Постави информационни табели по образец в насажденията, в които се извършва добив на дървесина, на основание чл. 52, ал. 5 от НУРВИДГТ.
    3. Внася авансовите вноски по договорените размери и начини.
    4. Заплати цялото реално добито количество дървесина от обекта.
    5. Организира транспортирането на заплатената дървесина в 10-дневен срок, считан от датата на подписване на приемателно-предавателния протокол, по начин, който не уврежда горските пътища.
    6. Уведомява най-малко един работен ден предварително Продавача за всяко предстоящо транспортиране на дървесина от обекта.
    7. Спазва нормативните изисквания, предвидени в българското законодателство, регламентиращи транспортирането на дървесината, както и нормативните изисквания за техническа и пожарна безопасност и охрана на труда и опазване на обществената инфраструктура. Същият носи отговорност за всякакви злополуки и инциденти, предизвикани от наети от него лица при изпълнението на задълженията си по договора, както и за нанесени щети на трети лица.
    8. Спазва стриктно и други изисквания на Закона за горите и свързаните с него други актове, регламентиращи стопанисването и ползването на горите.
    9. Купувачът е длъжен да започне добива на дървесината в 14 (четиринадесет) дневен срок от издаване на позволителното.
    10. Преди започване транспортирането на дървесина, страните определят трасетата, по които ще се транспортира дървесината до общинската и републиканска пътна мрежа. Трасетата са задължителни за Купувача. Определянето на трасетата, които не са държавна собственост се извършва след съгласуване с местните власти. За целта се изготвя протокол, придружен със скица на трасетата.
    11. Преди започване добива на дървесината от обекта Купувачът е длъжен да осигури свой представител за извършване оглед на трасето на пътя, водещ до и от обекта. За състоянието на пътя се изготвя двустранен протокол, който се подписва от страните. При извършване огледа може да бъде поканен и представител на община Струмяни.
    12. След започване добива на дървесина в обекта, Купувачът е длъжен ежемесечно да осигурява свой представител за извършване оглед на трасето на пътя и установяване на неговото състояние, като при констатиране на различия от първоначално установеното трасе Купувачът е длъжен да възстанови нарушените участъци.
    13. Купувача се задължава да участва в гасене на пожари в горски територии на територията на ТП „ДГС Струмяни” за срока на договора.

1. **ГАРАНЦИЯ ЗА ИЗПЪЛНЕНИЕ.**
   1. Гаранцията за изпълнение на договора в размер на …………………. лева (5 % от достигнатата стойност на обекта).
   2. Продавачът освобождава гаранцията за изпълнение в срок от 10 (десет) работни дни след:
      1. Съставяне на констативни протоколи за освидетелстване на всички сечища в обекта, без забележка от страна на Продавача.
      2. Съставяне на протокол, с който се установява, че трасето на пътя, водещ до и от обекта, е възстановено в първоначалното му състояние, преди започване на добива на дървесината.
   3. Продавачът задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд - до решаване на спора с влязло в сила решение.
   4. В случай, че в срока по т. 11. Купувача не отсече цялото количество маркирана дървесина, включена в обекта, гаранцията за изпълнение на договора се задържа от Продавача и не се връща.
   5. При прекратяване на договора на основание, посочено в т. 38. от Договора гаранцията за изпълнение се задържа от Продавача и не се връща.
   6. Когато след приключване на сечта в обекта Купувачът не е изплатил цялата дължима сума по Договора, Продавачът може едностранно да прихване гаранцията за изпълнение до размера на свето вземане, като за целта е длъжен да уведоми писмено Купувача. За извършване на прихващането не се изисква съгласието на Купувача.
   7. Продавачът не дължи лихви за периода, през който гаранцията за изпълнение е престояла по сметката му на законно основание.
2. **САНКЦИИ И НЕУСТОЙКИ.**
   1. Страните по договора не дължат неустойки за неизпълнение на задълженията си по него, ако то се дължи на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.
   2. Продавачът дължи на Купувача неустойка в размер, равен на внесената от Купувача гаранцията за изпълнение на договора, преизчислена за съответното насаждение, за което Продавача не е изпълнил задължението си по т. 16.1. до 16.3.
   3. За виновно неизпълнение на задълженията си по договора, Купувачът дължи на Продавача неустойка, в следните случаи и размери:
      1. По т. 18.1. от договора - неустойка в размер, равен на внесената от Купувача гаранция за изпълнение на договора, преизчислена за съответното насаждение, за което се отнася неизпълнението.
      2. По т. 18.9. - неустойка в размер, равен на 10 на сто от стойността на тази дървесина.
      3. По т. 18.14. - неустойка в размер, равен на 10 на сто от стойността на недобитата дървесина, спрямо графика за съответното тримесечие.
   4. Продавачът не дължи обезщетение за нанесени от Купувача на трети лица щети в резултат на изпълнението на предмета на договора. Нанесените щети са за сметка на Купувача.
   5. Купувачът дължи неустойка за неосъществен контрол при всяко констатирано с акт нарушение по ЗГ, Наредба № 8 за сечите в горите извършено от лице, с което е в договорни отношения, и нарушението е извършено в насаждение, включено в обекта.
      1. Размерът на неустойката е равен на двукратния размер на причинената с нарушението щета.
      2. Заплащането на неустойката се извършва в тридневен срок от датата на получаване на уведомителното писмо от купувача.
      3. След изтичането на този срок се прекратява сечта в обекта до заплащане на неустойката.
   6. Ако при сечта или извоза, по вина на Купувача бъдат повалени или повредени по начин, който налага тяхното отсичане не маркирани дървета, същите се отсичат и извозват след маркиране и изготвяне на необходимата документация и се заплащат от Купувача на Продавача по цена, съгласно договорената с настоящия договор. За всеки от случаите се съставя акт на извършителя по Закона за горите.
   7. Ако при сечта или извоза в резултат на стихийни бедствия бъдат повалени или повредени не маркирани дървета, по начин, който налага тяхното отсичане същите сеотсичат и извозват от Купувача след маркиране и изготвяне на необходимата документация и се придобиват от Купувача след заплащане на договорената по настоящия договор цена.
   8. Продавачът не носи отговорност за действия или бездействия на Купувача при изпълнението на дейност предмет на договора, в следствие на които са настъпили:
      1. Смърт или други увреждания на здравето и имуществото на Купувача.
      2. Пълна или частична щета върху каквото и да е имущество на Купувача.
   9. Наложените глоби и санкции от съответни органи за извършени нарушения са за сметка на виновната страна.
   10. Всяка от страните по договора има право да търси обезщетение за действително причинените й вреди и пропуснати ползи от неизпълнението на задълженията на другата страна по договора, на общо основание и над уговорените в настоящия раздел санкции и неустойки.
3. **ПРЕКРАТЯВАНЕ НА ДОГОВОРА.**
   1. Договорът се прекратява:
      1. С изпълнението му.
      2. С изтичане на срока.
      3. По взаимно съгласие на страните, изразено в писмена форма.
   2. Продавачът прекратява договора с едностранно писмено уведомление без да дължи обезщетение за пропуснати ползи и неустойки за вреди, когато по време на действието на договора се установи, че:
      1. Купувачът вече не отговаря на някое от изискванията на Продавача.
      2. Купувачът е подписал декларация с невярно съдържание.
      3. Купувачът е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителя.
   3. Продавачът прекратява договора с едностранно писмено уведомление без да дължи обезщетение за пропуснати ползи и неустойки за вреди, като задържи внесената от Купувача гаранция за изпълнение, в случай, че:
      1. Купувачът откаже да заплати приетата на временен склад дървесина, съгласно посочените в договора срокове.
      2. Купувачът не спази някой от уговорените в т. 18.14 срокове.
      3. Купувачът не се яви да получи позволително за сеч за което и да е насаждение, включено в обекта в 14 (четиринадесет) дневен срок от сключването на Договора.
      4. Купувачът не започне сеч в насаждението в 14 (четиринадесет) дневен срок от датата на издаване на съответното позволително за сеч.
      5. Купувачът не изпълни задължението си по т. 18.24.
   4. С едностранно писмено уведомление от всяка една от страните, те могат да прекратят договора поради обективни причини - форсмажорни обстоятелства по смисъла на § 1, т. 23 от допълнителните разпоредби на Наредбата, както и реституционни претенции, възникнали след сключването му, в резултат на които неговото изпълнение е обективно невъзможно. В този случай авансово внесени суми за дървесина, която не е транспортирана от временен склад, се връщат на Купувача, внесената от Купувача гаранция за изпълнение на договора се освобождава, а страните не си дължат неустойки и престации за пропуснати ползи.
   5. Продавачът можеда прекрати договора с едностранно писмено уведомление, без да дължи обезщетение за пропуснати ползи в случаите по т. 15.2, и при констатирани в процеса на изпълнението му отстраними отклонения от изискванията, включително такива, допуснати от подизпълнителя, които Купувачът откаже да отстрани за своя сметка. В този случай Купувачът заплаща реално добитата дървесина и всички дължими суми по договора.
   6. Купувачът можеда прекрати договора с едностранно писмено уведомление, като внесената от него гаранция за изпълнението му се възстановява в срок от 5 работни дни, ако Продавачът виновно не изпълни задължението си:
      1. По т. 16.1 и 16.2 от договора.
      2. По т. 16.3. в срок по-дълъг от 30 (тридесет) дни от датата на издаване на първото позволително за сеч за насаждение в обекта. В този случай страните не си дължат взаимни престации.
4. **СЪОБЩЕНИЯ.**
   1. Всички съобщения и уведомления, включително и за разваляне на договора, ще се извършват в писмена форма, чрез телеграф, телекс, препоръчана поща или на ръка в деловодството на ТП „ДГС Струмяни”.
   2. Писмената кореспонденцията между страните ще се осъществява на следните адреси:

За Продавача: с. Струмяни, п.к. 2825, пл. „7-ми април“ № 3.

За Купувача: .................................................................................................

* 1. При промяна на адреса за кореспонденция на някоя от страните по договора, същата е длъжна в 3-дневен срок да информира другата страна, в противен случай съобщенията и уведомленията, отправено до нея на стария адрес, ще се считат за редовно връчени.

1. **ДОПЪЛНИТЕЛНИ РАЗПОРЕДБИ.**
   1. Изменение на клаузите на договора се допускат само по взаимно съгласие на страните, изразено в писмена форма.
   2. Въпросите, възникнали при прилагането на този договор, се решават по взаимно съгласие между страните. В случай, че това се окаже невъзможно, на основание чл. 117, ал. 2 от ГПК страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към ново възникнали обстоятелства, ще бъдат решавани от компетентния съд, съобразно правилата за родова подсъдност.
   3. За неуредените в договора случаи се прилагат разпоредбите на българското законодателство.

Настоящият договор се изготви в два еднообразни екземпляра - по един за всяка от страните.

**ПРОДАВАЧ: КУПУВАЧ:**

**Директор:……………………… Представител:……………………**

/инж. Росен Янев/ /…………………………../

**Гл. Счетоводител:…………………………**

/Емилия Младенова/

Съгласувал:

Юрисконсулт ТП „ДГС Струмяни”:…………………………………

/Александър Аджев/